pythainlp/thai_wikipedia_clean_20230101 huggingface dataset:
"ปัจจุบัน" เป็นซิงเกิลของวงอีทีซี จากอัลบั้ม "PUSH" ประพันธ์เนื้อร้องและแต่งทำนองโดย ป๋ำ วัชราวลี และเรียบเรียงโดย หนึ่ง, บี, โซ่ ETC ออกจำหน่ายในวันที่ 7 มกราคม พ.ศ. 2556ุ เนื้อหาของเพลงเลยพูดถึงเรื่องง่ายๆใกล้ตั­ว ที่บางครั้งเราเองกลับลืมที่จะสนใจ มองข้ามไป มัวจมอยู่กับอดีตที่กลับไปแก้ไขไม่ได้ หรือบางครั้งก็มัวแต่กลัวอนาคตที่ยังมาไม่­ถึง จริงๆแล้วแค่ลองหาเวลาคุยกับตัวเอง แล้วลองถามตัวเองดูว่า "อยากจะใช้ชีวิตให้มีความสุขแล้วรึยั­ง" แค่เริ่มจากตัวเราเอง เปลี่ยนความคิดใหม่ แล้วเลือกใช้ชีวิตให้มีความสุขอยู่กับ "ปัจจุบัน"
เพลง "ปัจจุบัน" ได้อันดับสูงสุดที่ 9 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 6 มกราคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
รางวัลพิฆเนศวร เป็นรางวัล จัดโดยสมัชชานักจัดรายการข่าววิทยุโทรทัศน์ หนังสือพิมพ์แห่งประเทศไทย เป็นรางวัลประทานจาก สมเด็จพระญาณสังวร สมเด็จพระสังฆราช สกลมหาสังฆปริณายก ซึ่งพิจารณาและตัดสินมอบให้กับนักจัดรายการ พิธีกร ผู้ประกาศข่าว และผู้ผลิตรายการทั้งจากสถานีโทรทัศน์ช่องต่างๆ สถานีโทรทัศน์ดาวเทียมอินเทอร์เน็ต ทีวีเน็ต รวมไปถึงเคเบิลท้องถิ่นทั่วประเทศ จัดครั้งแรกในปี พ.ศ. 2555
ในที่นี้ จะเป็นผลการตัดสินรางวัลทุกครั้งที่จัด
รางวัลประเภทละครโทรทัศน์ ประเภทละครดีเด่น.
ดาวรุ่งชายดีเด่นจากละครเรื่อง เหยี่ยวรัตติกาล โดย ซัน-ชีวานนท์ จำศรี และรางวัลดาวรุ่งหญิงดีเด่นจากละครเรื่องริษยา โดย ตีญ่า-หทัยชล ดูร์มาซ
ชิก-ฟิล-เอ
ชิก-ฟิล-เอ หรือ ชิกฟิเล  เป็นสายร้านอาหารจานด่วนอเมริกัน มีสำนักงานใหญ่ในคอลเลจพาร์ก รัฐจอร์เจีย เชี่ยวชาญเบอร์เกอร์ไก่เป็นพิเศษ ก่อตั้งเมื่อปี พ.ศ. 2489 และสัมพันธ์กับภาคใต้ของสหรัฐอเมริกา ชิก-ฟิล-เอมีร้านอาหารกว่า 1,850 ร้านใน 41 รัฐของสหรัฐอเมริกาและกรุงวอชิงตัน ดี.ซี.
เจ้าพรหมาภิพงษธาดา
เจ้าพรหมาภิพงษธาดา  เจ้านครลำปางองค์ที่ 10 ในราชวงศ์ทิพย์จักร ดำรงตำแหน่งระหว่างปี พ.ศ. 2416 ถึงปี พ.ศ. 2436 (แต่ในบางตำราว่าถึงปี พ.ศ. 2429)
เจ้าพรหมาภิพงษธาดา เป็นโอรสในพระเจ้าดวงทิพย์ และเป็นอนุชาของเจ้าอุปราช (มหาพรหม) มีพระนามเดิมว่า เจ้าพรหมวงศ์ ได้เข้ารับราชการในตำแหน่งพระยาไชยสงคราม ในสมัยเจ้าอุปราชญาณรังษี และได้รับแต่งตั้งเป็นเจ้าราชวงศ์ในปี พ.ศ. 2399 ครั้นปี พ.ศ. 2406 เจ้าอุปราช (มหาพรหม) พิราลัย เจ้าหลวงวรญาณรังษีได้มอบให้เจ้าราชวงศ์ (พรหมวงศ์) กับเจ้าราชบุตร (ไชยแก้ว) คุมเครื่องราชบรรณาการไปถวายพระบาทสมเด็จพระจุลจอมเกล้าเจ้าอยู่หัว และเจ้าราชวงศ์ (พรหมวงศ์) ได้รับโปรดเกล้าฯ ให้เป็นที่เจ้าอุปราชในครั้งนั้น
ต่อมาในปี พ.ศ. 2416 (จ.ศ. 1235) เจ้าอุปราชพรหมวงศ์ ได้ครองนครลำปางสืบต่อจากเจ้าวรญาณรังษี โดยรับพระราชทานสัญญาบัตรเป็น "เจ้าพรหมาภิพงศ์ธาดา สามันต์วิชิตประเททศราช บริสัษยนาถทิพจักราธิวงศ์ ดำรงโยนวิสัย อภัยรัษฎารักษ์ อุดมศักดิ์สุเสรนางค์ ลำปางคมหานคราธิปตัย เจ้านครลำปาง"
เจ้าพรหมาภิพงษธาดา มีชายาคือ แม่เจ้าคำหยุย มีราชโอรสธิดาคือ
1. เจ้าหญิงอินท์ประสงค์ สมรสกับนายหม่องป๊อก มีธิดาคือ
- เจ้าม้วน ณ ลำปาง สมรสกับนายบุญเย็น ณ ลำปาง เป็นมารดาของพลตรีจิตรพล ณ ลำปาง
2. เจ้าหญิงทิพยอด สมรสกับเจ้าราชวงศ์ (แก้วปราบเมรุ ณ ลำปาง) เจ้าราชวงศ์นครลำปาง มีโอรส-ธิดาคือ
- พระเพชรคีรี (เจ้าแก้วเมืองไท ณ ลำปาง) อดีตเจ้าเมืองสงขลา สมรสกับเจ้าหญิงวรรณรา ณ ลำพูน พระธิดาในเจ้าหลวงจักรคำขจรศักดิ์ เจ้าผู้ครองนครลำพูน
- เจ้ายอดแก้ว ณ ลำปาง
- เจ้าบุตร ณ ลำปาง
ระยะเวลาสิ้นสุดการครองนครลำปาง.
ระยะเวลาสิ้นสุดการครองนครลำปางของเจ้าพรหมาภิพงษธาดา ถูกกล่าวถึงในพงศาวดาร และเอกสารทางประวัติศาสตร์ของสยาม และของท้องถิ่นแตกต่างกัน โดยแยกได้เป็น 2 ระยะเวลา คือ
ประวัติศาสตร์ของสยาม.
เอกสารทางประวัติศาสตร์ของสยาม กล่าวถึงเจ้าพรหมาภิพงษธาดาว่าเมื่อถึงปี พ.ศ. 2435 เจ้าพรหมาภิพงศ์ธาดาชราภาพลง จึงมอบตราตำแหน่งเจ้านครให้เจ้าราชวงษ์ (แก้วเมืองมา) รักษาและว่าราชการแทนโดยไม่ได้รับพระบรมราชานุญาต ทำให้พระบาทสมเด็จพระจุลจอมเกล้าเจ้าอยู่หัว ทรงพระดำริจะตั้งเจ้านครลำปางองค์ใหม่ ถึงวันที่ 25 มกราคม พ.ศ. 2435 (นับแบบปัจจุบันเป็นปี พ.ศ. 2436) เจ้าพรหมาภิพงศ์ธาดาจึงได้รับพระราชทานสัญญาบัตรเป็น "เจ้าพรหมาภิพงษธาดา สามาสันวิชิตประเทศราช บริสัษยนารถโยนรัษฎารักษ์ มเหศักข์เสนานุกูล สมบูรณ์ไวยวุฒิคุณธรรม์ ลำปางคขัณฑสีมาธิบดี จางวางเมืองนครลำปาง" และเจ้าอุปราชได้รับสัญญาบัตรตั้งเป็นเจ้านรนันทไชยชวลิต เจ้าเมืองนครลำปางสืบแทน
ในเดือนกุมภาพันธ์ พ.ศ. 2436 (นับแบบปัจจุบันเป็นปี พ.ศ. 2437) เจ้าพรหมาภิพงษธาดาประชวรด้วยพระอาการไข้ และถึงแก่พิราลัยเมื่อวันที่ 10 มีนาคมของปีเดียวกัน
เอกสารของท้องถิ่น.
ตำนานเจ้าเจ็ดพระองค์ ใน ของเก่าเมืองละกอน กล่าวถึงเจ้าพรหมาภิพงษธาดาว่าเมื่อปี พ.ศ. 2429 เป็นปีที่เจ้าพรหมาภิพงษธาดา ถึงแก่พิราลัย ขณะอายุได้ 81 ปี
เจ้าหลวงพรหมาภิพงษธาดา
ชิค-ฟิล-อา
ชิกเก้นเอ็กซ์เพรส
ชิกเก้นเอ็กซ์เพรส  เป็นเครือภัตตาคารอาหารจานด่วน เปิดให้บริการในตอนใต้ของสหรัฐอเมริกา
ชิกเก้นเอ็กซ์เพรสก่อตั้งขึ้นในปี 1988 โดยบริษัทสตูอาร์ตกรุ๊ปอิงก์ (Stuart Group Inc.) ของริชาร์ด และแนนซี สตูอาร์ต ร้านแรกเปิดในปี 1988 ที่เบนบรูก รัฐเท็กซัส
ชิกเก้นเอ็กซ์เพรสขายไก่ทอด ปลาดุก ชิกเก้นฟิงเกอร์ และเครื่องเคียง นอกจากนี้ร้านยังมีชาเย็นขายเป็นแกลลอน ชิกเก้นเอ็กซ์เพรสมีสำนักงานใหญ่อยู่ในเบิร์ลสัน รัฐเท็กซัส และมีกว่า 200 สาขาในรัฐเท็กซัส รัฐจอร์เจีย อาร์คันซอ ลุยเซียนา และโอคลาโฮมา
มาตรฐานดาว
มาตรฐานดาว  หมายถึง ความมีกำลังหรือความอ่อนแอของดาวเคราะห์ในแต่ละราศีซึ่งใช้ในการพยากรณ์ทางโหราศาสตร์ มาตรฐานดาวที่ใช้กันอยู่ทั่วไปมีได้แก่ เกษตร (domicile) ปรเกษตร (detriment) อุจจ์ (exaltation) และ นีจจ์ (fall) นอกจากนี้อาจจะมีอุจจาวิลาส อุจจาภิมุข ราชาโชค เทวีโชค มหาจักร จุลจักร จตุสดัย ฯลฯ ตามแต่จะได้กำหนดไว้ในตำรา
ในวิชาโหราศาสตร์ไทย นอกจากดาวเคราะห์สามารถเสวยราศีได้แล้ว ยังสามารถเสวยนวางค์ ตรียางค์ ได้อีกด้วย
ความรู้เบื้องต้น.
โหราศาสตร์ไทยนิยมเขียนแผนที่ดาวเป็นรูปดวงราศีจักร มี 12 ช่อง ดังรูปด้านขวา โดยกำหนดให้ช่องบนสุดเป็นราศีเมษ จากนั้นจึงนับเวียนทวนเข็มนาฬิกา แต่ละช่องให้เป็นราศีพฤษภ, เมถุน, กรกฎ... เรื่อยไปจนถึงราศีมีน ช่องแรกกำหนดให้ใช้สัญลักษณ์คือเลข ๐ (เลขศูนย์ไทย) ช่องถัด ๆ ไปก็ใช้เลข ๑, ๒, ๓... ไปเรื่อย ๆ จนถึง ๑๑
แต่ละช่องของดวงด้านบนแทนราศีหนึ่งราศี ซึ่งจะมีการเขียนสัญลักษณ์แทนดาวเคราะห์แต่ละดวงเป็นเลขไทยลงไป นอกจากนี้จะมีการคำนวณลัคนา เมื่อลัคนาสถิตราศีใดแล้วก็ให้เขียนสัญลักษณ์ ล, ส หรือ ลั ลงไป สัญลักษณ์ที่ใช้แทนดาวเคราะห์มีดังนี้
มาตรฐานดาวประจำราศี.
โหราศาสตร์ไทยและโหราศาสตร์สากล มีมาตรฐานดาวร่วมกันอยู่สี่ชนิด ได้แก่ เกษตร ปรเกษตร อุจจ์ และนีจจ์ ส่วนอุจจาวิลาส อุจจาภิมุข ราชาโชค เทวีโชค และมาตรฐานที่เหลือมีใช้เฉพาะในโหราศาสตร์ไทยเท่านั้น
เกษตร.
เกษตรเป็นมาตรฐานดาวชนิดให้คุณ เกิดจาการจัดดาวเคราะห์เสวยในจักรราศี โดยยึดให้ดวงจันทร์เสวยราศีกรกฎ ในขณะที่ดวงอาทิตย์เสวยราศีสิงห์ จากนั้นจึงจัดดาวพระเคราะห์จากวงในออกไปหาวงนอกเรียงกันตามแต่ละราศีไปทางด้านขวาของวงจักรราศี ได้แก่ พุธ ศุกร์ อังคาร พฤหัสบดี เสาร์ ราหู เสร็จแล้ว จะได้เป็นดาวเกษตรเจ้าราศี หากดาวใดได้ตำแหน่งเกษตร ก็ชื่อว่ามีความหนักแน่นมั่นคงขึ้นกว่าปกติและสามารถให้คุณได้เต็มกำลัง อนึ่งบางตำราจะเขียนแทนดาวราหูในราศีกุมภ์ด้วยดาวเสาร์
ปรเกษตร.
ปรเกษตร หรือ ประ เป็นมาตรฐานดาวชนิดให้โทษหรือให้คุณไม่เต็มที่ เกิดจากการสลับตำแหน่งของดาวในดวงเกษตรไปอยู่ฝั่งตรงข้าม
อุจจ์.
อุจจ์ แปลว่า สูง เป็นมาตรฐานดาวประเภทให้คุณ กำหนดว่า ดวงจันทร์ ดวงอาทิตย์ ดาวศุกร์ เสวยราศีพฤษภ ราศีเมษ และราศีมีน, ดาวพฤหัสบดี ดาวอังคาร เสวยราศีกรกฎและมกร ส่วนดาวพุธ ดาวเสาร์ และดาวราหู เสวยราศีกันย์ ตุล และพิจิกตามลำดับ เมื่อดาวเคราะห์ในดวงชะตาใดได้ตำแหน่งดังกล่าว และผ่านคุณสมบัติที่เหมาะสมก็จะให้คุณแก่เจ้าของดวงชะตา
นีจจ์.
นีจจ์ หรือ นีจ แปลว่า ต่ำ เป็นมาตรฐานดาวประเภทให้โทษ กำหนดขึ้นจากการสลับตำแหน่งของดาวอุจจ์ไปยังตำแหน่งตรงกันข้ามให้หมด
มาตรฐานดาวทางโหราศาสตร์ตะวันตก.
มาตรฐานดาวที่มีใช้ในโหราศาสตร์ตะวันตกมีความคล้ายคลึงกับที่มีใช้ในทางโหราศาสตร์ไทย จะผิดกันก็แต่ไม่มีดาวราหูเท่านั้น
นอกจากตำแหน่งตามราศีแล้ว โหราศาสตร์ตะวันตกยังได้กำหนดองศาของดาวเคราะห์ซึ่งจะได้ตำแหน่งเกษตร ดังนี้
ไก่ด่วน
Planet Earth ปฐพีชีวิต
กีฬาว่ายน้ำในโอลิมปิกฤดูร้อน 1896
การแข่งขันกีฬาโอลิมปิกฤดูร้อน 1896 การแข่งขันแบ่งออกเป็น 4 ประเภท เป็นผู้ชายทั้งหมด จะจัดขึ้นในวันที่ 11 เมษายน ใน"อ่าวซี" มีทั้งหมด 13 คนจาก 4 ประเทศที่เข้าร่วมแข่งขันในครั้งนี้
มีนักว่ายน้ำทั้งหมด 19 คนจาก 4 ประเทศที่เข้าแข่งขันในเอเธนส์เกมส์
กีฬาว่ายน้ำในโอลิมปิกฤดูร้อน 1896 – ฟรีสไตล์ 100 เมตร ชาย
ฟรีสไตล์ 100 เมตร ชายเป็นหนึ่งในสี่ของกีฬาว่ายน้ำในโอลิมปิกฤดูร้อน 1896 มีผู้เข้าร่วมแข่งในรายการนี้มีทั้งหมด 10 คน โดยอัลเฟรด ฮาโยชเป็นผู้ที่สามารถคว้าเหรียญทองได้ และอ็อตโต เฮิรชแมนน์ได้เหรียญเงินไปครอง ส่วนเหรียญทองแดงไม่มีผู้ที่ได้รับเหรียญ
กีฬาว่ายน้ำในโอลิมปิกฤดูร้อน 1896 – ฟรีสไตล์ 500 เมตร ชาย
ฟรีสไตล์ 500 เมตร ชายเป็นหนึ่งในสี่ของกีฬาว่ายน้ำในโอลิมปิกฤดูร้อน 1896 โดยพอล นอยมันน์เป็นผู้ที่สามารถคว้าเหรียญทองได้ และแอนโตนิโอส เปปานอสได้เหรียญเงินไปครอง ส่วนเหรียญทองแดงตกเป็นของเอฟตาฟีโอส โคราเฟส
ดิแอสเซนชัน (มวยปล้ำอาชีพ)
กีฬาว่ายน้ำในโอลิมปิกฤดูร้อน 1896 – ฟรีสไตล์ 1200 เมตร ชาย
ฟรีสไตล์ 1200 เมตร ชายเป็นหนึ่งในสี่ของกีฬาว่ายน้ำในโอลิมปิกฤดูร้อน 1896 โดยอัลเฟรด ฮาโจชเป็นผู้ที่สามารถคว้าเหรียญทองได้ และโยอันนิส อังเดรได้เหรียญเงินไปครอง ส่วนเหรียญทองแดงตกเป็นของเอฟตาฟีโอส โคราเฟส
กีฬาว่ายน้ำในโอลิมปิกฤดูร้อน 1896 – กะลาสีเรือฟรีสไตล์ 100 เมตร ชาย
กะลาสีเรือฟรีสไตล์ 100 เมตร ชายเป็นหนึ่งในสี่ของกีฬาว่ายน้ำในโอลิมปิกฤดูร้อน 1896 โดยอีโยอันนิส มาโลกีนิสเป็นผู้ที่สามารถคว้าเหรียญทองได้ และสไปรีดอน ชาซาปิสได้เหรียญเงินไปครอง ส่วนเหรียญทองแดงตกเป็นของดิมิทรีโอส ดรีวาส
กีฬาระบำใต้น้ำในโอลิมปิกฤดูร้อน 2008 – หญิงคู่
กีฬาระบำใต้น้ำในโอลิมปิกฤดูร้อน 2008 ประเภทหญิงคู่ แข่งขันที่กรุงปักกิ่ง สาธารณรัฐประชาชนจีน รอบชิงชนะเลิศจัดขึ้นในวันที่ 20 สิงหาคม ค.ศ. 2008
กีฬาระบำใต้น้ำในโอลิมปิกฤดูร้อน 2012 – หญิงคู่
กีฬาระบำใต้น้ำในโอลิมปิกฤดูร้อน 2012 ประเภทหญิงคู่ แข่งขันที่กรุงลอนดอน สหราชอาณาจักร รอบชิงชนะเลิศจัดขึ้นในวันที่ 7 สิงหาคม ค.ศ. 2012
กีฬาระบำใต้น้ำในโอลิมปิกฤดูร้อน 2000 – ทีมหญิง
กีฬาระบำใต้น้ำในโอลิมปิกฤดูร้อน 2000 ประเภททีมหญิง แข่งขันที่ซิดนีย์ ประเทศออสเตรเลีย รอบชิงชนะเลิศจัดขึ้นในวันที่ 29 กันยายน ค.ศ. 2000
กีฬาระบำใต้น้ำในโอลิมปิกฤดูร้อน 2004 – ทีมหญิง
กีฬาระบำใต้น้ำในโอลิมปิกฤดูร้อน 2004 ประเภททีมหญิง แข่งขันที่กรุงเอเธนส์ ประเทศกรีซ รอบชิงชนะเลิศจัดขึ้นในวันที่ 27 สิงหาคม ค.ศ. 2004
กีฬาระบำใต้น้ำในโอลิมปิกฤดูร้อน 2008 – ทีมหญิง
กีฬาระบำใต้น้ำในโอลิมปิกฤดูร้อน 2008 ประเภททีมหญิง แข่งขันที่กรุงปักกิ่ง สาธารณรัฐประชาชนจีน รอบชิงชนะเลิศจัดขึ้นในวันที่ 23 สิงหาคม ค.ศ. 2008
ไรช์สทัก (สาธารณรัฐไวมาร์)
กีฬาระบำใต้น้ำในโอลิมปิกฤดูร้อน 2012 – ทีมหญิง
จิณณะ นวรัตน์ ชื่อเล่น จิณณ์ นายแบบ นักแสดงชาวไทย สังกัด ช่อง 7HD สำเร็จการศึกษาระดับปริญญาตรีจากคณะวิทยาศาสตร์และเทคโนโลยีสารสนเทศ มหาวิทยาลัยกรุงเทพ ชื่อแรกเกิดคือ อาเธอร์ นวรัตน์
จิณณ์ จิณณะเข้าสู่วงการบันเทิงในช่วงที่เรียนที่มหาวิทยาลัย โดยได้ไปทดสอบหน้ากล้องภาพยนตร์ และมีผลงานถ่ายนิตยสาร จนได้มาทดสอบหน้ากล้องกับช่อง 7 จนได้มาเป็นนักแสดงช่อง 7 มีผลงานการแสดงละครเรื่องแรกคือเรื่อง ยอดมนุษย์ดาบเทวดา และมีผลงานละครบู๊เรื่อง มหาหิน ถือเป็นบทพระเอกละครหลังข่าวเรื่องแรกของเขา จากบทบาทเรื่องนี้ทำให้จิณณะต้องออกกำลังกายให้แข็งแรง และไปปฏิบัติธรรมที่วัดต่างจังหวัด เพื่อเรียนรู้การเป็นพระว่าจะต้องทำอย่างไร
กีฬามวยปล้ำในโอลิมปิกฤดูร้อน 1896 – กรีก-โรมัน ชาย
กีฬามวยปล้ำในโอลิมปิกฤดูร้อน 1896 เป็นหนึ่งในกีฬามีถูกความจุในโอลิมปิก โดยผู้ที่ได้รับเหรียญทองคือคาร์ล ชูห์แมนน์ เหรียญเงินคือโยร์โกส ซีตาส และ เหรียญทองแดงคือสเตฟานอส คริโตปูลอส
กีฬามวยปล้ำในโอลิมปิกฤดูร้อน 1896
กีฬามวยปล้ำในโอลิมปิกฤดูร้อน 1896 เป็นหนึ่งในกีฬามีถูกบรรจุในโอลิมปิก ได้รับการจัดระเบียบและจัดทำโดยคณะอนุกรรมการมวยปล้ำและยิมนาสติก มีผู้เข้าร่วมแข่งขันในครั้งนี้ทั้งหมด 5 คนจาก 4 ประเทศ เนื่องจากมีแข่งขันเพียงชนิดเดียวจึงมีนักกีฬาเป็นผู้ชายทั้งหมด
มีนักว่ายน้ำทั้งหมด 5 คนจาก 4 ประเทศที่เข้าแข่งขันในเอเธนส์เกมส์
เสือ (ละครในซีรีส์เลือดมังกร)
วัดโพธิ์เย็น (จีนนิกาย)
วัดโพธิ์เย็น ตั้งอยู่ที่ เลขที่ 33 ตลาดลูกแก ตำบลดอนขมิ้น อำเภอท่ามะกา จังหวัดกาญจนบุรี 71120 เขตปกครองเจ้าคณะใหญ่คณะสงฆ์จีนนิกายแห่งประเทศไทย สังกัดคณะสงฆ์จีนนิกายแห่งประเทศไทย เป็นวัดในพระพุทธศาสนาจีนนิกาย สังกัดคณะสงฆ์จีนนิกาย ก่อตั้งวัดเมื่อปีพุทธศักราช พ.ศ. 2497 และได้รับการพระราชทานวิสุงคามสีมาเมื่อปีพุทธศักราช พ.ศ. 2497
ปี พ.ศ. 2491 ท่านพระมหาคณาจารย์จีนธรรมสมาธิวัตร (โพธิ์แจ้ง) อดีตเจ้าคณะใหญ่คณะสงฆ์จีนนิกายแห่งประเทศไทย รูปที่6 ได้จาริกไปประเทศจีนเป็นวาระที่สาม ครั้งนี้ท่านเจ้าคุณได้รับเกียรติอย่างสูงจากพระคณาจารย์จีนพระปรมัตตาจารย์ (เมี่ยวยิ้ว) ประมุขเจ้านิกายวินัยของประเทศจีน องค์ที่ 18 แต่งตั้งท่านเจ้าคุณอาจารย์โพธิ์แจ้งมหาเถระเป็น พระปรมัตตาจารย์ ประมุขนิกายวินัยองค์ที่ 19 ท่านเจ้าคุณอาจารย์โพธิ์แจ้งมหาเถระได้จาริกแสวงธรรม ในการ ครั้งนี้ด้วย รวมเวลาในวาระนี้ 2 ปีเศษ - ตั้งแต่ท่านเจ้าคุณอาจารย์โพธิ์แจ้งมหาเถระได้บรรพชา ณ วัดถ้ำประทุนเป็นต้นมาท่านได ้อุทิศกายใจ เพื่อการ พระศาสนา โดยไม่ย่อท้อต่ออุปสรรคทั้งปวง หลังจากเข้าพำนัก ณ. สำนักสงฆ์หมี่กัง ท่านเจ้าคุณอาจารย์ได ้ปฏิบัติกิจของสงฆ์ จำศีลภาวนา อบรมศิษยานุศิษย์ อย่างเคร่งครัดในพระธรรมวินัย ผู้มาปฏิบัติธรรมเพิ่มมากขึ้นเรื่อยๆ จนสำนักสงฆ์หมี่กังคับแคบ ไม่พอแก่จำนวนผู้มา ท่านเจ้าคุณอาจารย์โพธิ์แจ้งมหาเถระจึงสร้างสำนักสงฆ์หลับฟ้าขึ้นอีกแห่ง ในบริเวณใกล้ เคียงกัน กิติศัพท์ในสีลาจาวัตร ความรู้ ความสามารถ ความเมตตา ของท่านยิ่งกว้างขวางไป ไกล จำนวนศิษยานุศิษย์และผู้ปฏิบัติธรรมก็ยิ่งเพิ่มมากขึ้น สำนักสงฆ์หลับฟ้าก็คับแคบอีกท่าน เจ้าคุณอาจารย์โพธิ์แจ้งมหาเถระ จึงได้สร้างวัดโพธิ์เย็น ณ.ตลาดลูกแก อำเภอท่ามะกา จังหวัดกาญจนบุรี และ ได้ขอพระราชทานวิสุงคามสีมา กับประกอบพิธี ผูกพัทธสีมาสำหรับ เป็นที่ประกอบการอุปสม บทตามพระวินัยบัญญัติ นับเป็นปฐมสังฆะรามฝ่ายจีนนิกาย แห่งแรกที่ให้ การอุปสมบทแก่กุล บุตร ซึ่งก่อนหน้านี้การอุปสมบทด้องเดินทางไปประเทศจีน ต่อมาสมเด็จพระสังฆราชเจ้าได้ โปรด แต่งตั้งให้เป็นพระอุปัชฌายะฝ่ายจีนนิกายรูปแรก ปี พ.ศ. 2497 สมเด็จพระสังฆราชมี เถรบัญชาให้ท่านเจ้าคุณอาจารย์ จากวัดโพธิ์เย็นลงมาครองวัดมังกรกมลาวาส ซึ่งเป็นอาราม ใหญ่ที่สุดของฝ่ายจีนนิกาย ท่านเจ้าคุณอาจารย์ได้ปกครอง ดูแลอย่างเรียบร้อย เป็นที่แซ่ซ้อง สาธุการของพุทธบริษัทชน ครั้นแล้ว จึงมีพระบรมราชโองการโปรดให้เลื่อน สมณะศักดิ์ของ ท่านเจ้าคุณขึ้นเป็นที่พระอาจารย์จีนธรรมสมาธิวัตร เจ้าคณะใหญ่ฝ่ายสงฆ์จีนนิกาย ปกครอง คณะสงฆ์จีนในประเทศไทย เมื่อคณะสงฆ์จีนนิกายแห่งประเทศไทยมั่นคง สมบูรณ์แล้ว ท่าน เจ้าคุณอาจารย์โพธิ์แจ้งมหาเถระได้จาริกยังประเทศในภูมิภาคนี้ เป็นครั้งเป็นคราว เช่น ฮ่องกง ไต้หวัน สิงคโปร์ มาเลเซีย เพื่อเผยแพร่พระศาสนาให้กว้างไกลยิ่งๆขึ้นไป ท่านเจ้าคุณอาจารย์ได้อุทิศตนเพื่อ พระศาสนาอย่างแท้จริงเป็นเวลายาวนานกว่า 60 ปี ฉะนั้นชื่อเสียง เกียรติคุณ ของท่านจึงขจร ขจายไปทั่วทุกสารทิศ
เสือ (ละครโทรทัศน์)
เสือ เป็นละครโทรทัศน์แนวดราม่า-ระทึกขวัญ ผลิตโดย บริษัท เอ็กแซ็กท์ จำกัด ดัดแปลงจากเค้าโครงเรื่อง "เสือ" โดย ละลิตา ฉันทศาสตร์โกศล ถูกนำไปสร้างเป็นละครโทรทัศน์แล้ว 2 ครั้ง
ครั้งแรกใน พ.ศ. 2546 ทางสถานีวิทยุโทรทัศน์ไทยทีวีสีช่อง 3 กำกับการแสดงโดย สันต์ ศรีแก้วหล่อ บทโทรทัศน์โดย เวฬุรีย์ เมธาวีวินิจ, กษิดินทร์ แสงวงศ์, พิมพ์มาดา พัฒนอลงกรณ์ นำแสดงโดย สหรัถ สังคปรีชา, เมทินี กิ่งโพยม ออกอากาศระหว่างวันที่ 5 เมษายน–11 พฤษภาคม 2546
ครั้งที่ 2 ใน พ.ศ. 2557 ออกอากาศทางช่องวัน 31 ผลิตโดย เอ็กแซ็กท์และซีเนริโอ กำกับการแสดงโดย กรัณย์ คุ้มอนุวงศ์ บทโทรทัศน์โดย เวฬุรีย์ เมธาวีวินิจ, กษิดินทร์ แสงวงศ์, พิมพ์มาดา พัฒนอลงกรณ์, สิบสาม นำแสดงโดย นิธิดล ป้อมสุวรรณ, เทย่า โรเจอร์ส และ ปรีติ บารมีอนันต์ โดยออกอากาศทุกวันพุธ-พฤหัสบดี ตั้งแต่วันที่ 26 พฤศจิกายน 2557 ถึงวันที่ 8 มกราคม 2558 และมีการออกอากาศสองตอนพิเศษเพื่อเป็นการทบทวนเนื้อเรื่องก่อนเข้าบทสรุปในวันที่ 31 ธันวาคม พ.ศ. 2557 และวันที่ 1 มกราคม พ.ศ. 2558
เจ้าฟ้าเงี้ยว หรือท้าวผีฟ้าเป็นพระราชโอรสของพระยาสุวรรณคำผง ขึ้นครองราชย์ต่อจากพระราชบิดา แต่ครองราชย์ได้ 4 ปี เกิดความขัดแย้งกับเสนาอำมาตย์จึงพาสมัครพรรคพวกของตนไปตั้งมั่นที่เมืองลามมะลักองการซึ่งอยู่ในแขวงอัตตะปือในปัจจุบัน เจ้าฟ้าเงี้ยวมีโอรสคือพระเจ้าฟ้างุ่ม ซึ่งได้อภิเษกสมรสกับพระราชธิดาของกษัตริย์ขอม และได้รวบรวมกำลังทหารโดยได้รับการสนับสนุนจากขอม เจ้าฟ้าเงี้ยวและเจ้าฟ้างุ่มได้ยกทัพขึ้นมาด้วยกันแต่เจ้าฟ้าเงี้ยวสิ้นพระชนม์ที่เมืองปากซันเมื่อ พ.ศ. 1896 ส่วนเจ้าฟ้างุ่มพระโอรสได้ปราบปรามหัวเมืองลาวทั้งหมดและได้สถาปนาอาณาจักรลาวล้านช้างขึ้น
พระยาหล้าแสนไทไตรภูวนาถ
พระเจ้าหล้าแสนไทไตรภูวนาถ เป็นพระราชโอรสของพระเจ้าไชยจักรพรรดิแผ่นแผ้ว ได้เป็นเจ้าเมืองเวียงคำ และได้ครองราชย์ต่อจากพระเจ้าสุวรรณบัลลังก์เมื่อ พ.ศ. 2029 พระองค์แต่งตั้งให้พระอนุชาคือเจ้าวิชุลละราชเป็นแสนเมือง ในรัชกาลของพระองค์เหตุการณ์สงบเรียบร้อยไม่มีเหตุการณ์ร้ายแรงอันใด ทรงครองราชย์สมบัติอยู่ 10 ปี สวรรคตเมื่อ พ.ศ. 2039
เจ้าชมพู
เจ้าชมพู เป็นพระราชโอรสเพียงองค์เดียวของพระยาหล้าแสนไทไตรภูวนาถ ทรงขึ้นครองราชย์แต่ยังทรงพระเยาว์หลังจากพระราชบิดาสวรรคต โดยมีเจ้าวิชุลละราชว่าราชการแทน แต่ครองราชย์ได้เพียง 3 ปีก็เสด็จสวรรคต เมื่อ พ.ศ. 2043 เจ้าวิชุลละราชจึงขึ้นครองราชย์แทน
พระเจ้าวิชุลราช
พระเจ้าวิชุลราช หรือสำเนียงลาวว่า วิซุนนะลาด เป็นพระราชโอรสของพระเจ้าไชยจักรพรรดิแผ่นแผ้ว ประสูติเมื่อ พ.ศ. 2009 ขึ้นครองราชย์หลังจากที่เจ้าชมพูสวรรคต ขณะที่มีพระชนมายุได้ 34 พรรษา ทรงเน้นการปกครองหัวเมืองทางลาวใต้ที่ยังไม่สงบเรียบร้อยดี แต่งตั้งเจ้านายที่ไว้เนื้อเชื่อใจได้ไปครองเมืองสำคัญ ๆ เช่น เมืองพูมเหนือ เมืองกะบอง ในรัชกาลของพระองค์ได้อัญเชิญพระบางจากเมืองเวียงคำมาประดิษฐานที่เมืองเชียงทอง โดยสร้างวัดวิชุลเป็นที่ประทับและให้เรียกเมืองเชียงทองว่าหลวงพระบาง นอกจากนั้น เจ้าก้อนคำที่ทรงแต่งตั้งให้ไปครองเมืองกะบองก่อกบฏขึ้น ทรงให้เจ้าเมืองขวาไปปราบกบฏได้ เจ้าก้อนคำยอมอ่อนน้อมและขอบวชตลอดชีวิต พระเจ้าวิชุลราชทรงครองราชย์ได้ 20 ปี เสด็จสวรรคตเมื่อ พ.ศ. 2063 พระราชโอรสคือเจ้าโพธิศาลราชได้ครองราชย์ต่อมา
พระองค์มีพระอัครมเหสีพระนามว่า พระนางพันตินะเชียงเบด ผู้ซึ่งทรงสละพระราชทรัพย์ส่วนพระองค์สร้างพระธาตุหมากโม
กลชัย สุวรรณบูรณ์
พลตรี กลชัย สุวรรณบูรณ์ (6 กันยายน พ.ศ. 2494) สมาชิกวุฒิสภาไทย ชุดที่ 12 สมาชิกสภานิติบัญญัติแห่งชาติ อดีตที่ปรึกษารัฐมนตรีช่วยว่าการกระทรวงพัฒนาสังคมและความมั่นคงของมนุษย์ และอดีตสมาชิกวุฒิสภาจังหวัดชุมพร
พลตรี กลชัย สุวรรณบูรณ์ เกิดเมื่อ 6 กันยายน พ.ศ. 2494 จบการศึกษาจากโรงเรียนเตรียมทหาร รุ่นที่ 12 วิทยาศาสตรบัณฑิต โรงเรียนนายร้อยพระจุลจอมเกล้า รุ่นที่ 23 โรงเรียนเสนาธิการทหารบก ชุดที่ 63
พลตรี กลชัย สุวรรณบูรณ์ เคยดำรงตำแหน่งต่าง ๆ ในกองทัพดังนี้ ผู้บังคับกองพันทหารราบที่ 1 กรมทหารราบที่ 25 ค่ายเขตอุดมศักดิ์ จังหวัดชุมพร ผู้บังคับกองพันทหารราบที่ 2 กรมทหารราบที่ 25 ค่ายรัตนรังสรรค์ จังหวัดระนอง นอกจากนี้ยังได้ดำรงตำแหน่งพิเศษอื่น ๆ อีกเช่น หัวหน้าฝ่ายยุทธการและข่าวกองกำลังผสมเฉพาะกิจไทย-มาเลเซีย จังหวัดสงขลา หัวหน้าชุดประสานงานชายแดนไทย-พม่า (ระนอง-เกาะสอง) จังหวัดระนอง รองประธานคณะอนุกรรมการโครงการสานใจไทยสู่ใจใต้ในมูลนิธิรัฐบุรุษ
ในปี พ.ศ. 2551 ได้รับเลือกตั้งเป็นสมาชิกวุฒิสภาจังหวัดชุมพร
เคยเป็นที่ปรึกษารัฐมนตรีช่วยว่าการกระทรวงพัฒนาสังคมและความมั่นคงของมนุษย์
ใครฆ่าใครก่อน
ใครฆ่าใครก่อน  เป็นนวนิยายรหัสคดี เขียนโดยอกาธา คริสตี พิมพ์ครั้งแรกในปี ค.ศ. 1972 และเป็นเล่มสุดท้ายในชุดแอร์กูล ปัวโรที่คริสตีเขียน ("Curtain" เป็นเล่มสุดท้ายในชุดปัวโร แต่เขียนในทศวรรษ 1940)
สำหรับภาษาไทย "Elephants Can Remember" ได้ถูกแปลในหลายสำนวน อาทิ
จานลูกา เกาดิโน
ไรช์ชตัก (สาธารณรัฐไวมาร์)
ดาโกตา จอห์นสัน
อาเลฮันโดร กอนซาเลซ อีญาร์รีตู
เคต บลังเชตต์
สัญญา (นวนิยาย)
หลง (ไมรอน โบลิทาร์)
เล่ห์ (ไมรอน โบลิทาร์)
แค้น (ไมรอน โบลิทาร์)
ซ้อน (ไมรอน โบลิทาร์)
สัญญา (ฮาร์ลาน โคเบน)
แลก
นางร้ายสายลับ (ละครโทรทัศน์)
กีฬาสปีดสเกตติ้งในโอลิมปิก
จอร์ดอน ไอบ์
จอร์ดอน แอชลีย์ เฟมี ไอบ์  นักฟุตบอล​ชาวอังกฤษ​เชื้อสายไนจีเรีย ตำแหน่งกองกลาง​ปัจจุบันเล่นให้กับสโมสรอาดานาสปอร์ ในซือเปร์ลีก ประเทศตุรกี
จอร์ดอนเกิดเมื่อวันที่ 8 ธันวาคม 2538 ที่ย่าน Bermondsay ลอนดอนใต้
จอร์ดอนเซ็นสัญญาเข้าร่วมทีมเยาวชนของ วีคอมบ์ วันเดอร์เรอร์ส เมื่อปี 2550 ขณะอายุได้ 12 ปี ภายหลังจากถูกปล่อยออกจากทีมเยาวชนของ ชาร์ลตัน แอธเลติก
วีคอมบ์ วันเดอร์เรอร์ส.
จอร์ดอนภายหลังจากเข้าร่วมระบบทีมเยาวชนของวีคอมบ์เขาก็ได้ประเดิมสนามในนาม
ทีมชุดใหญ่ให้กับวีคอมบ์ในศึก ลีกคัพ นัดที่ทีมวีคอมบ์ชนะ โคลเชสเตอร์ ยูไนเต็ด ในฐานะตัวสำรองช่วงต่อเวลาพิเศษเมื่อวันที่ 9 สิงหาคม 2554 ขณะอายุได้เพียง 15 ปี 244 วัน
วันที่ 15 ตุลาคม 2554 ในลีกนัดที่ทีมชนะทีม ฮาร์ทลีพูล ยูไนเต็ด จอร์ดอนได้ลงเล่นเป็นตัวสำรองในนาทีที่ 90 ถือได้ว่าจอร์ดอนเป็นนักเตะของวีคอมบ์ที่
อายุน้อยที่สุดที่ได้ลงเล่นในศึก ฟุตบอลลีก
ในวันที่ 29 ตุลาคม 2554 จอร์ดอนได้ลงเล่นในนัดที่ทีมแพ้ เชฟฟีลด์เวนส์เดย์ 2-1 โดยประตูเดียวในนัดนั้นเป็นผลงานการทำประตูของจอร์ดอนซึ่งถือได้ว่าจอร์ดอนเป็นนักเตะของวีคอมบ์ที่อายุน้อยที่สุดที่ทำประตูได้ในศึก ฟุตบอลลีก โดยจอร์ดอนลงเล่นทั้งสิ้น 11 นัดยิงได้ 1 ประตู
วันที่ 12 ธันวาคม 2554 มีรายงานข่าวว่าจอร์ดอนเตรียมจะเซ็นสัญญาเป็นนักเตะของ ลิเวอร์พูล ต่อมาในวันที่ 20 ธันวาคม จอร์ดอนก็ได้เซ็นสัญญากับลิเวอร์พูลเมื่ออายุได้ 16 ปีโดยไม่มีการเปิดเผยค่าตัว
โดยเขาได้เข้าร่วมทีมชุดอายุต่ำกว่า 18 ปีหรือชุด ยู-18 ของทีมหงส์แดงแต่เขากลับทำผลงานได้ดี
ในวันที่ 19 พฤษภาคม ค.ศ. 2013 จอร์ดอนลงเล่นนัดแรกให้กับ ลิเวอร์พูล ในพรีเมียร์ลีก นัดปิดฤดูกาล 2012-13 โดยลงเล่นเป็นตัวจริงและเปิดบอลให้ ฟีลีปี โกชิญญู ทำประตูชัยให้ ลิเวอร์พูล เปิดสนามแอนฟีลด์เอาชนะ ควีนส์พาร์กเรนเจอส์ 1-0
จอร์ดอนได้สวมเสื้อหมายเลข 33 แทน จอนโจ เชลวีย์ ที่ย้ายไปร่วมทีมสวอนซีซิตี ในวันที่ 27 สิงหาคม ค.ศ. 2013 จอร์ดอนลงเล่นนัดแรกและเป็นตัวจริงในลีกคัพ รอบ 2 นัดที่ ลิเวอร์พูล เปิดสนามแอนฟีลด์เอาชนะ นอตส์เคาน์ตี ในช่วงต่อเวลาพิเศษ 4-2 ต่อมา ในวันที่ 8 กุมภาพันธ์ ค.ศ. 2014 จอร์ดอนลงเล่นในพรีเมียร์ลีกนัดแรกโดยลงสนามเป็นตัวสำรองในนาทีที่ 76 ในนัดที่ ลิเวอร์พูล เปิดสนามแอนฟีลด์เอาชนะ อาร์เซนอล 5-1
ในวันที่ 21 กุมภาพันธ์ ค.ศ. 2014 จอร์ดอนได้ย้ายไปร่วมทีมเบอร์มิงแฮมซิตี ทีมจากฟุตบอลลีกแชมเปียนชิป ด้วยสัญญายืมตัวจนจบฤดูกาล จอร์ดอนลงเล่น 11 นัดทำประตูได้ 1 ประตูในนัดที่เจอกับ Millwall และช่วยให้ เบอร์มิงแฮมซิตี รอดจากการตกชั้นในนัดสุดท้ายของฤดูกาล
=== สโมสรฟุตบอลดาร์บีเคาน์ตี ===.
ในวันที่ 29 สิงหาคม ค.ศ. 2014 จอร์ดอนได้ย้ายไปร่วมทีมดาร์บีเคาน์ตี ทีมจากฟุตบอลลีกแชมเปียนชิป ด้วยสัญญายืมตัว โดย จอร์ดอนลงเล่น 24 นัดทำประตูได้ 5 ประตู ต่อมา ในวันที่ 15 มกราคม ค.ศ. 2015 จอร์ดอนได้ถูก ลิเวอร์พูล เรียกตัวกลับมา ต่อมา ในวันที่ 7 กุมภาพันธ์ ค.ศ. 2015 จอร์ดอนลงเล่นในพรีเมียร์ลีกนัดแรกและเป็นตัวจริงในนัดที่ ลิเวอร์พูล เสมอกับ เอฟเวอร์ตัน คู่ปรับร่วมเมือง 0-0 และจอร์ดอนคว้าตำแหน่ง แมน ออฟ เดอะ แมตช์ ในนัดนี้ ต่อมา จอร์ดอนลงเล่นเป็นตัวจริงในพรีเมียร์ลีกนัดที่สองและมีส่วนร่วมกับประตูที่สามในนัดที่ ลิเวอร์พูล เอาชนะ ทอตนัมฮอตสเปอร์ 3-2 ต่อมา ในยูฟ่ายูโรปาลีก จอร์ดอนช่วยให้ ลิเวอร์พูล ได้ลูกจุดโทษก่อนที่ มารีโอ บาโลเตลลี จะยิงจุดโทษเป็นประตูชัยให้ ลิเวอร์พูล เปิดสนามสนามแอนฟีลด์เอาชนะ เบซิกตัส จาก ตุรกี 1-0 ต่อมา ในวันที่ 13 เมษายน ค.ศ. 2015 จอร์ดอนได้กลับมาลงสนามอีกครั้งหลังจากพักยาว 1 เดือนจากอาการบาดเจ็บ ในนัดที่ ลิเวอร์พูล เปิดสนามสนามแอนฟีลด์เอาชนะ นิวคาสเซิลยูไนเต็ด 2-0
ในวันที่ 21 พฤษภาคม ค.ศ. 2015 จอร์ดอนได้ตัดสินใจต่อสัญญาระยะยาวกับสโมสรลิเวอร์พูล
ในวันที่ 9 สิงหาคม ค.ศ. 2015 จอร์ดอนลงเล่นเป็นตัวจริงในพรีเมียร์ลีก นัดเปิดฤดูกาล 2015–16 นัดที่ ลิเวอร์พูล เอาชนะ สโตกซิตี ที่บริแทนเนียสเตเดียม 1-0 ต่อมา ในวันที่ 5 พฤศจิกายน ค.ศ. 2015 ยูฟ่ายูโรปาลีก ฤดูกาล 2015–16 รอบแบ่งกลุ่ม จอร์ดอนทำประตูแรกในสีเสื้อของลิเวอร์พูล ในนัดที่ ลิเวอร์พูล เอาชนะ รูบิน คาซัน จากรัสเซีย 1-0 ต่อมา ในวันที่ 2 ธันวาคม ค.ศ. 2015 ฟุตบอลลีกคัพ รอบห้า จอร์ดอนทำประตูที่ 2 ในฤดูกาล ในนัดที่ ลิเวอร์พูล เอาชนะ เซาแธมป์ตัน ที่เซนต์แมรีส์สเตเดียม 6-1 ช่วยให้ ลิเวอร์พูล ผ่านเข้ารอบรองชนะเลิศ ลีกคัพ ได้สำเร็จ
ในวันที่ 5 มกราคม ค.ศ. 2016 ฟุตบอลลีกคัพ รอบรองชนะเลิศ นัดแรก จอร์ดอนลงสนามเป็นตัวสำรองแทน ฟีลีปี โกชิญญู และทำประตูชัย ในนัดที่ ลิเวอร์พูล เอาชนะ สโตกซิตี ที่บริแทนเนียสเตเดียม 1-0 ต่อมา ในวันที่ 15 พฤษภาคม ค.ศ. 2016 พรีเมียร์ลีก นัดปิดฤดูกาล จอร์ดอนทำประตูแรกในพรีเมียร์ลีก ในนัดที่ ลิเวอร์พูล เสมอกับ เวสต์บรอมมิชอัลเบียน ที่เดอะฮอว์ทอนส์ 1-1
ในวันที่ 15 กรกฎาคม ค.ศ. 2016 ย้ายร่วมทีมเอเอฟซี บอร์นมัธ ด้วยค่าตัวประมาณ 15 ล้านปอนด์ ซึ่งถือเป็นนักเตะค่าตัวแพงที่สุดในประวัติศาสตร์ของสโมสรบอร์นมัธ
คาเมรอน วาน เดอ บะระห์
คาเมรอน วาน เดอ บะระห์ (, 25 พฤษภาคม ค.ศ. 1988 — ) เป็นนักว่ายน้ำชาวแอฟริกาใต้ เขาเป็นเจ้าของสถิติโลกในประเภท กบ 50 เมตร และ กบ 100 เมตร
เขาได้รับรางวัลเหรียญทองในประเภทกบ 100 เมตร ในการแข่งขันกีฬาโอลิมปิกฤดูร้อน 2012 และได้บันทึกสถิติโลกใหม่ด้วยเวลา 58.46 วินาที
เมืองพงสาลี
พงสาลี เป็นอำเภอ ("เมือง") ของแขวงพงสาลีในตอนเหนือของประเทศลาว ตั้งอยู่ในพื้นที่ที่มีความสูงถึง 1430 เมตร บนเนินเขาของภูฟ้า พงสาลีมีอุณหภูมิปานกลาง 25-30 องศาเซลเซียสในฤดูร้อน และในเดือนพฤศจิกายนถึงเดือนมีนาคมจะมีอุณหภูมิ 10-18 องศาเซลเซียส
เมืองใหม่ (ลาว)
ใหม่ เป็นอำเภอ ("เมือง") ของแขวงพงสาลีในตอนเหนือของประเทศลาว
เมืองท่าพระบาท
ท่าพระบาท  เป็นอำเภอ ("เมือง") ของแขวงบอลิคำไซในตอนกลางของประเทศลาว
ท่าพระบาท
เมืองปากกระดิง
ปากกระดิง (; ความหมาย "ปาก หมายถึง (แม่น้ำ) แม่น้ำกระดิง") เป็นอำเภอ ("เมือง") ของแขวงบอลิคำไซในตอนกลางของประเทศลาว ตั้งอยู่ตรงข้ามอำเภอบุ่งคล้า จังหวัดบึงกาฬ ตัวเมืองตั้งอยู่ปากแม่น้ำกระดิงที่ไหลลงสู่แม่น้ำโขง เมืองปากกระดิงเชื่อมต่อกับลาวใต้ด้วยทางหลวงหมายเลข 13
เมืองบริคัณฑ์
บริคัณฑ์  เป็นอำเภอ ("เมือง") ของแขวงบอลิคำไซในตอนกลางของประเทศลาว
โรงละครสยามพิฆเนศ
เมืองเวียงทอง (แขวงบอลิคำไซ)
เวียงทอง  เป็นอำเภอ ("เมือง") ของแขวงบอลิคำไซในตอนกลางของประเทศลาว
เคแบงค์สยามพิฆเนศ
เมืองคำเกิด
คำเกิด  เป็นอำเภอ ("เมือง") ของแขวงบอลิคำไซในตอนกลางของประเทศลาว ตั้งอยู่ตรงข้ามกับจังหวัดห่าติ๋ญ ประเทศเวียดนาม เมืองคำเกิดเชื่อมต่อกับทางหลวงหมายเลข 8
ระบบนิเวศในน้ำ
ระบบนิเวศในน้ำ  คือ ระบบนิเวศน้ำซึ่งจัดเป็นสังคมของสิ่งชีวิตที่อยู่ในน้ำ สังคมของสิ่งมีชีวิตจะขึ้นอยู่กับลักษณะและสภาพแวดล้อมที่สิ่งมีชีวิตนั้นอาศัยอยู่ ระบบนิเวศในน้ำจะแบ่งออกเป็น สองประเภทคือ ระบบนิเวศทางทะเลและระบบนิเวศน้ำจืด
ประเภทของระบบนิเวศในน้ำ.
ระบบนิเวศทางทะเล.
ระบบนิเวศทางทะเลครอบคลุมพื้นที่ประมาณ 71% ของพื้นผิวของโลก ซึ่งประกอบด้วยน้ำ 97% ของพื้นที่ ซึ่งจัดเป็นแหล่งผลิตหลักโดยสุทธิ ถึง 32% ของโลก ระบบนิเวศทางทะเลนั้นจะแตกต่างกับระบบนิเวศน้ำจืดที่ปริมาณสารละลายในน้ำโดยระบบนิเวศทางทะเลนั้นจะมีปริมาณของ เกลือ ละลายอยู่ ประมาณ 85% คือ เกลือโซเดียม และ คลอรีน น้ำทะเลจึงมีความเค็มเฉลี่ย 35 ส่วนในล้านล้านส่วน (ppt) ความเค็มที่เกิดขึ้นจึงแตกต่างกันระหว่างระบบนิเวศทางทะเลที่ต่างกัน